આ જ પ્રકારે સુપ્રસિધ્ધ સાળંગપુર કષ્ટભંજન દેવ ખાતે પણ આજે કાળીચૌદશ નિમિતે વહેલી સવારે પાંચ વાગ્યે દાદાની ભવ્ય આરતી, સવારે ૭-૦૦ વાગ્યે સમૂહ યજ્ઞ પૂજન, ૯-૦૦ વાગ્યે દાદાની પ્રસાદીની લાકડીનો ભવ્ય અભિષેક અને ૧૧-૩૦ વાગ્યે દાદાનો છપ્પન ભોગનો ભવ્ય અન્નકુટ યોજાયો હતો. તો શહેરના શાહીબાગ કેન્ટોનમેન્ટ વિસ્તારમાં આવેલા સુપ્રસિધ્ધ કેમ્પ હનુમાનજી મંદિર ખાતે આવતીકાલે કાળીચૌદશન નિમિતે દાદાની ત્રણ આરતીઓ ઉતારવામાં આવી હતી, જેમાં સવારે ૬-૩૦ વાગ્યે દાદાની ભવ્ય આરતી, સવારે ૭-૩૦ વાગ્યે બીજી આરતી અને રાત્રે ૧૨-૦૦ વાગ્યે દાદાની મહાઆરતી ઉતારવામાં આવી હતી. સાથે સાથે આજે સવારે ૮થી ૧૦ દરમ્યાન સામૂહિક હનુમાનચાલીસા અને સુંદરકાંડના પાઠનું ભવ્ય આયોજન કરવામાં આવ્યું હતું. મહુડી ખાતે શ્રી ઘંટાકર્ણ મહાવીર ભગવાનો અનોખા મહિમા ધરાવતા હોમ-હવન કરાયો હતો. રાજયના વિવિધ મહાકાળી મંદિરોમાં પણ લાખો શ્રધ્ધાળુ ભકતોનું દર્શનાર્થે ઘોડાપૂર ઉમટયુ હતું.